b'\n_START_ARTICLE_\nTranby (Ringerike)\n_START_PARAGRAPH_\nTranby er ei lita grend i Ringerike kommune i Buskerud. Stedet ligger langs fylkesvei 177 (Tranbyveien) mellom B\xc3\xa5rn\xc3\xa5s og Sokna, p\xc3\xa5 s\xc3\xb8rvestsiden av Sogna. Grenda preges av jordbrukseiendommer og n\xc3\xa6rheten til Holleia. Like ved B\xc3\xa5rn\xc3\xa5s bru er det laget til en flott badeplass langs elva. Omr\xc3\xa5det har f\xc3\xa5tt navn etter g\xc3\xa5rden Tranby. Tranby har g\xc3\xa5rdsnummer 174 i Ringerike.'